Jeg har tit den samme drøm.
Jeg sidder som lille hos min mor, og hun synger for mig.
Jeg mærker den varme sol og hendes trygge favn.
Jeg har lyst til at blive der. For evigt.
Når jeg vågner, savner jeg drømmen.
Jeg ville ønske, at drømmen gik i opfyldelse, men det er umuligt -
- for min mor døde, da jeg var lille.
Og jeg kan ikke gå ud i solen. Nogensinde.
Jeg lider af den genetiske sygdom xeroderma pigmentosum eller XP.
Det er kort sagt overfølsomhed over for sollys.
Solen giver mig hudkræft og hjernesvind -
- og jeg risikerer at dø. Hyggeligt, ikke?
Så jeg sidder altid indendørs bag særlige vinduer -
- sammen med min far, som er verdens bedste far.
Heldigvis, for de andre børn opførte sig helt som forventet.
Hun er vampyr. Derfor har de særlige vinduer.
Hun kan ikke røre os om dagen, men om natten skal man holde sig væk.
Det var dog ikke alle, der var bange for mig.
- Hej, Morgan. - Hvad fejler hun?
Hun lider af noget, der hedder XP.
Kort fortalt kan hun ikke tåle sollys.
Så hun kan aldrig gå ud i solen.
Jeg kan heller ikke tåle for meget sol. Kan hun lege om aftenen?
- Ja, men ... - Vi ses i aften. Jeg elsker pizza.
Herefter var det mig, Morgan og min far.
Indtil jeg en dag ... fik øje på Charlie.
Jeg var fuldstændig solgt.
Åndssvage træ.
Jeg så ham hver dag, men han anede ikke, at jeg eksisterede.
Med tiden er det blevet en vane at se Charlie køre forbi.
Ligesom de evige konsultationer.
Jeg sover om dagen og er aktiv om natten.
Efter sigende ligesom de fleste teenagere.
Og så spiller jeg musik. Så meget som muligt.
Alt i alt har jeg et fint liv. Men jeg holder fast i drømmene.
Åndssvage træ.
Uanset hvor umulige de ser ud.
Jeremy Pierce.
- Kendall Porter. - Tillykke.
Peter Rathbard.
Charles Reed.
Tillykke.
Katie Price!
- Hvad har du på? - Den akademiske dragt.
Ligesom lærerstaben.
- Værsgo. - Tak.
Vigtigst af alt får du det her.
Som mønsterelev har du vel forberedt en tale?
Ja ...
- Jeg tager lige briller på. - Fin detalje.
Først vil jeg takke min rektor.
- Min spansklærer. - De nada.
- Min engelsklærer. - Storartet!
Jeg må dog sige, at min idrætslærer var komplet uduelig.
Hvor er du ond. Jeg pumper da jern. Det her er til dig.
HUE-RRA!
Det er virkelig lamt.
Ja! Jeg måtte i tre butikker for at finde noget så lamt.
- Det er forfærdeligt. - Helt enig.
Er du klar til at få din gave?
Skal jeg også have en gave? Det bliver bedre og bedre.
Det er mors.
Den er gammel, så hvis du vil have en ny ...
Jeg er vild med den! Tusind tak.
Du ligner din mor på en prik. Og hun var lækker.
- Klamt. - Godnat.
- Det er da godt. - Der er noget mærkeligt her.
Jeg tænkte på, om jeg måtte spille på min gave på stationen i aften?
Klokken er ti. Hvis Morgan kommer, kan du spille for mig.
Morgan har travlt, og jeg elsker at spille for dig -
- men jeg skal også vænne mig til at spille for andre.
Fred passer på mig, og jeg er lige blevet student.
Får man så ikke lov til at være længere ude?
Okay, du får lov til at blive ude til midnat.
Skriv, når du er der. Ellers kommer jeg derned.
Det bliver dødpinligt til skræk og advarsel for alle unge!
Jeg elsker dig.
- Hold nu op. - Med hvad?
Du ser så trist ud.
- Snup en øl og kom med. - Du er sluppet billigt.
Du skulle stå røvtidligt op og tage prøver langt fra stranden.
Nu kan vi fortsætte sådan her resten af livet.
Ja, det er meget bedre end et stipendium til Berkeley.
Zoe Carmichael på højre hånd.
Charlie, nu får du ballade. Du har ikke givet mig en drink.
- Jeg vidste ikke, du var tørstig. - Så ved du det nu.
Undskyld.
Er det den dårlige arm?
Nu hvor du ikke skal svømme, har du tid til mig.
- Jeg skal heller ikke svømme. - Du har aldrig svømmet.
- Zoe, kom nu! - Vent!
- Kommer du til min fest? - Det regner jeg med.
Sådan!
- Hvad laver du nu? - Slipper billigt igen.
- Det er vores afslutningsfest. - Jeg er bare ikke i humør til det.
Vi ses.
Tak.
- Hej, Fred. - Godt at se dig.
Jeg kan da ikke skuffe mine fans.
Hej.
Jeg ville ikke skræmme dig. Her.
Mig? Jeg er da ikke skræmt.
Hvorfor pakker du sammen? Hvad skal du?
- Jeg skal bare hjem. - Bor du her?
- Du har ikke gået på Purdue High. - Nej.
Jeg er lige blevet færdig i dag, og min far er superbekymret.
Så jeg må altså ... Åh nej.
- Jeg smutter. - Vent!
Undskyld, men hvorfor har du så travlt?
- Jeg skal hjem til min kat. - Din kat?
Ja, den er død ...
Så har du vel ikke travlt?
Jo, for jeg skal arrangere begravelsen for min døde kat -
- som er død. Den er stendød.
Vent! Vent! Jeg ved ikke, hvad du hedder!
Er der nogen ændringer? Fungerer hendes motorik?
Ja, hun er stadig skarp, og hun har ikke svært ved at tale.
Tro mig.
Ingen hornhindebetændelse. Nervecellerne virker raske.
- Har hun været udsat for sollys? - Selvfølgelig ikke.
Jeg fornyer hendes recept, men du burde tage hende med.
Teenagere skammer sig jo altid over deres fædre.
- Hun har XP, Jack. - Det ved jeg godt.
Det bliver aldrig bedre, og hvert år stiger risikoen.
- Hvis hun får sollys ... - Det gør hun heller ikke.
- Hun har nået den alder ... - Nej.
Er der nyt om forsøget i Washington?
Jeg indsendte Katies navn til næste runde, hvis forsøget bliver godkendt.
Det er jo en sygdom, der kun rammer en ud af en million.
Så er vi heldige, for hun er en ud af en million.
- En begravelse for en kat? - Du må ikke sige det højt.
Jeg har hørt, at nogle tænder på døde kæledyr.
- Hvad skulle jeg have sagt? - En hvilken som helst anden sætning.
Hej, jeg hedder Katie Price. Jeg har beluret dig i ti år ...
- Hold nu op. - Jeg blev kaldt vampyr i børnehaven.
Det er der ingen, der kan huske.
- Det er surt, men vi ordner det. - Jeg føler mig dum og lam.
I det mindste har du M&M´s.
Tak.
- Du tager revanche næste gang. - Der bliver ikke nogen næste gang.
Når Taylor Swift har kiksede møder, skriver hun fede sange om dem.
- Hvad? - Åh nej. Det sker bare ikke.
Har du set min notesbog? Jeg må have glemt den på stationen.
Vil du ikke nok hente den? Morgan, det er vigtigt.
Jeg ville gerne, men jeg mangler stadig et par kattebegravelser i dag.
Nej, hold op!
Hej. Den har min veninde ledt efter.
Kender du hende? Morgan, ikke? Vi havde engelsk sammen.
- Jeg hedder Charlie. - Charlie Reed. Og det var historie.
- Hvordan kender du hende? - Hit med bogen.
Jeg kunne jo også aflevere den personligt.
Jeg har en bedre idé.
Notesbogen ligger i billetskranken.
Far, jeg skal hente min notesbog på stationen.
Send en besked, og pas nu på.
Fred?
Det er bare løgn! Åh nej ...
Tak.
- Det er isbutikken. - Morgan?
- Hvordan går din anden date? - Hvad tænker du på?
Jeg har joggingbukser på og uglet hår. Jeg ligner en idiot.
Hold nu op. Du er skidelækker, selv om jeg ikke kan se dig.
- Må jeg få en stor ... - Jeg taler lige i telefon.
Han er vild med dig. Det er tydeligt.
Bare vær dig selv og slap af. Ring til mig bagefter.
Farvel.
Åh nej ...
Du findes altså. Jeg troede, jeg drømte i går.
Var du i REM-tilstand? Det er der, de fleste drømmer.
Hjerneaktiviteten er forhøjet, og øjnene kører rundt bag øjenlågene.
Det ligner en skrivemaskine.
- Nå, men tak ... - Jeg kender stadig ikke dit navn.
- Jeg hedder Katie. - Jeg hedder Charlie.
Det var et sært navn.
Hvis du ikke havde sagt det, havde jeg aldrig regnet det ud.
- Vent. - Du har vel ikke ...
- Du har vel ikke læst i den? - Kun lidt.
Hvad? Har du læst i min notesbog?
- Det kunne have været min dagbog. - Undskyld.
Du strøg af sted, og jeg vidste ikke, hvem den tilhørte.
Men det er fedt, du stadig skriver i hånden. Det er oldschool.
Tak, fordi du fandt den.
Vent! Er der flere døde katte?
Jeg skal bare ... gå hjem.
- Må jeg gå med? - Ja.
Så du har gået i skole derhjemme? Vildt nok.
Det var slet ikke vildt. Jeg har en curlingfar.
Han holder vel ikke øje med os nu?
Jo, hans telefon er koblet på alle kameraer.
Hvad syntes du om de sange, du læste? Uden min tilladelse.
Det ved jeg faktisk ikke. Det er svært at læse en sang.
Så jeg må høre dig synge dem.
Jeg bor lige heroppe. Du behøver ikke gå med.
Tænk, at vi aldrig har set hinanden. Jeg kører forbi hver dag.
Det var da pudsigt.
Nå, men ... tak.
Kunne du have lyst til at lave noget en dag?
- Sammen? - Ja, os to.
Jeg har virkelig travlt om dagen.
Men jeg har tid om aftenen.
Det har jeg også.
Så kunne du jo skrive dit telefonnummer ind.
- Jeg er også oldschool. - Smart.
Hvor er det bare romantisk. Klamt.
- Hvad sagde han til din XP? - Det blev ikke nævnt.
- Hvad mener du? - Jeg sagde ikke noget.
Jeg kan ikke bare slynge ud, at sollys kan ...
Når man fortæller nogen, man er syg, bliver opfattet som en sygdom -
- og ikke et menneske. Jeg skal nok fortælle ham det.
Jeg ved ikke, hvornår vi ses igen.
Kan du huske ham den irriterende fra isbutikken?
- Ham nørden, du hader? - Garver.
Han har inviteret til fest i aften, så jeg tager dig med ...
- Nej, nej, nej. - Og du tager Charlie med.
Jeg bliver nødt til at vente, til han skriver til mig, ikke?
Jo, og så sender hans væbner en brevdue og anmoder om din hånd.
Vi er ikke i det 18. århundrede. Du skriver, når det passer dig.
Tag mod til dig. Skriv det, som det er.
Min ven holder fest i aften.
Spil lidt kostbar.
Jeg er ligeglad med, om du kommer.
Han skal ikke tro, at du kommer på grund af ham.
Okay. Åh nej.
Jeg har masser af venner.
Jeg vil gerne med.
Det bliver en tam, forældrevenlig fest.
Hvis det er en lam fest, kan vi lige så godt hygge os her.
I elsker kinesisk mad, ikke? Så ser vi Netflix.
Far, du ved godt, at jeg ikke gør noget dumt.
Men hvis jeg skal sidde her igen, mens alle udenfor lever livet -
- bliver jeg vanvittig.
I morgen kan vi bestille kinesisk og tage en filmaften.
- Okay ... - Du er verdens bedste far.
Tak, mr. P.
Charlie kommer over til Garver klokken otte.
- Så skal vi skynde os! - Det er først om tre timer.
Så er vi bagud. Bingo.
Mr. P? Tillad mig at præsentere Katherine Price af Washington.
Hold da op.
Du ser fantastisk ud.
Hej!
Kom så.
Tænk, at Garver holder fadølsfest.
I kom. Ved du eller din lækre veninde mon -
- hvordan man får øl ud af fustagen?
- Fik du ikke en hane? - Er det to forskellige ting?
Hvorfor sælger de et ølanker, man ikke kan bruge?
Garver! Det er jo en tam, forældrevenlig fest!
- Har tamme fester sundae-is? - Det er da fedt.
Hun har aldrig været til fest, så hun forstår ikke situationens alvor.
- Vi skrider. - Nej, jeg har lige lavet chili.
- Garver! Chili er ikke festmad. - Festen er lige ved at starte.
- Hvad laver Charlie Reed her? - Åh nej.
Hej.
Du ser fantastisk ud.
Kun på grund af Morgan.
Det tror jeg ikke.
Værsgo, min herre.
Mange tak. Chili con carne?
Den sidder lige i skabet, du.
- Jeg troede, flere ville dukke op. - Vi kan ikke slå en cheerleader.
- Hvem? - En blondine med sportsvogn.
- Zoe Carmichael? - Ja.
Hun holder også fest, så hun har hugget gæsterne.
- Skal vi tage derover? - Det kunne vi godt.
Hej.
Jeg savnede dig også. Hvem er de?
Det er mine venner, og de har et ølanker med.
Fedt nok. Kom indenfor.
Charlie!
Er alt i orden?
Jeg smutter lige ovenpå. Væk fra jer to.
Tak.
- Din veninde Morgan er cool. - Ja.
- Hvor længe har I kendt hinanden? - Det ved jeg ikke. Altid.
Han er tilbage.
- Hvem er det? - Owen og Wes, det er Katie Price.
- Hej. - Katie. Du er ...
Du har lokket Charlie med til fest, og han ser endda glad ud.
- Han har sjældent set så godt ud. - Der har vi dig.
Jeg er stadig tørstig. Må jeg få min drink nu?
Jeg ville faktisk lige vise Katie rundt.
Er du klar? Vi er straks tilbage.
- Det var hyggeligt at møde jer. - Hej, Katie.
- Lad mig slukke din tørst. - Luk!
- Vil du danse? - Hvorfor skulle jeg dog det?
- Hvis du sladrer, dræber jeg dig. - Klart.
Hej.
- Det er vigtigt at drikke vand. - Tak.
Det er ret interessant. Jeg har aldrig oplevet det her før.
Ja, en klassisk, kikset gymnasiefest.
Jeg har kun set det på film.
- Jeg skal lige vise dig noget. Kom. - Åh nej.
Det ligner lidt det, der foregår herovre.
Vi lægger hænderne her og svinger hofterne.
- Er det rigtigt? - Ja, og så træder jeg tilbage.
Hør lige! Det er verdens bedste aften!
- Skal vi gå en tur? - Okay.
Hvordan kan de inddrage dit stipendium?
Jeg blev jo opereret, og de troede, det var slut med at svømme.
Så kunne jeg heller ikke gå på Berkeley.
Det er jeg ked af at høre. Hvordan kom du til skade?
Det var bare sort uheld. Jeg gled på trappen ...
Nej, det passer ikke. Det er det, jeg siger til folk.
Jeg blev virkelig fuld hos Owen.
Mine venner udfordrede mig til at springe fra taget i poolen.
Jeg ramte kanten med skulderen.
Jeg er en stor idiot. Sådan vil jeg ikke være.
Så lad være.
Min mor tog mig altid med herned.
Hun satte mig lige derovre.
Og så prøvede hun at lære mig at spille guitar.
Det er faktisk hendes ur.
Jeg har kigget meget på det, mens hun havde det på ...
Hun døde, da jeg var lille.
- Det var en bilulykke. - Det er jeg ked af at høre.
- Skal vi gå? - Nej, det er helt fint.
- Er du sikker? - Ja, det lover jeg.
Vil du se noget fedt?
Ta-da!
- Er det din? - Nej, men jeg passer den.
Det er en Jespersen 53.
En dag kan vi sejle rundt i havnen og se solen gå ned.
Det lyder perfekt.
Beklager.
Hvad vil du lave i stedet for Berkeley?
Først skal jeg have en ny bil.
Og så kører jeg tværs over landet.
Jeg har svømmet hele livet og ikke set så meget.
- Hvad skal du? - Ingenting.
Jeg tager bare nogle kurser på nettet.
Men ellers er jeg lige her.
- Jeg mente: Hvad skal du i morgen? - Åh nej ...
Jeg har travlt om dagen.
- Men jeg har tid i morgen aften. - Perfekt.
- Så ses vi i morgen aften. - Okay.
Der er noget, du skal vide.
- Jeg har faktisk ikke nogen kat. - Det siger du ikke?
- Hvem skriver du til? - Ingen.
Morgan, hvem skriver du til?
- Jeg kan ikke høre dig. - Jeg var sammen med Garver!
Han er da også nuttet.
Og han er vild med dig.
Må jeg sige til min far, at jeg besøger dig i aften -
- så jeg kan hænge ud med Charlie senere?
Skal jeg lyve for din far, så du kan hænge ud med en fyr?
Hvor er jeg stolt af dig!
Far, må jeg tage over til Morgan i aften?
Selvfølgelig. Hvordan var festen?
Festen var fin.
- Mødte du nogen sjove mennesker? - Næ.
Alle var bare ... Der var nærmest ingen.
- Nå, jeg smutter. Jeg elsker dig. - I lige måde.
- Jeg lyver. - Det kunne jeg godt fornemme.
Jeg skal mødes med en, der hedder Charlie.
Han er virkelig sød og rar, og jeg er meget glad for ham.
- Er du vred? - Hvorfor løj du?
- Du kan altid fortælle mig alt. - Det ved jeg godt.
- Stoler du på ham? - Ja.
- Kommer jeg til at hade ham? - Nej, nej.
Ved han ... Jeg er ikke glad for, at han ikke ved det.
Jeg skal nok sige det. Jeg har bare brug for mere tid ...
... hvor jeg er mere end en sygdom.
- Katie. - Et par dage til som en normal pige.
Hej. Er det i orden, hvis mig og Katie hænger ud i aften?
- Jeg har indrømmet alt. - På under to timer?
Ynkeligt. Jeg kunne have klaret to timer.
- Hvad har Katie Price lyst til? - Alt muligt.
Det har jeg altid drømt om.
Klar?
CHARLIES SANG
- Hvad med den derovre? - Den hedder Altair.
Den er 16 lysår borte, så lyset blev dannet, da vi var to år.
Er du okay?
Træneren fra Berkeley ringede forleden.
En af de andre svømmere fortrød, så der er en plads ledig.
Det er vildt. Kan du få din plads tilbage?
Teknisk set, ja.
De afholder et stort stævne i næste måned, hvor træneren kommer.
Men så skal jeg i form og svømme mit livs bedste tid.
- Jeg skal være helt klar. - Det kan du sagtens.
Men jeg har også lyst til at blive her.
Katie, jeg vil gerne invitere dig ud i morgen.
Okay.
Og du bliver også nødt til at møde min far.
- Kom nærmere, Cody. - Jeg hedder Charlie.
Charlie? Det vidste jeg ikke.
Bliver du kaldt Chuck eller Chuckie eller C-Town?
- Nej, bare Charlie. - Okay.
- Hvornår skal du være hjemme? - Klokken et.
- Hvornår kommer du hjem? - Klokken to.
Skulle du ikke være hjemme klokken et?
- Jo ... - Rolig, jeg er ikke panser.
Hvor tit barberer du dig?
Fire ... Fire gange om ugen.
- Hvem holder du med? - Seahawks. De er fede.
Richard Sherman åd engang nogle af mine pomfritter.
Sejt nok.
Charlie, nu skal du høre.
Katie virker stærk. Det er hun også.
Hej! Hvad snakker I om?
Vi lærer bare hinanden at kende.
Tak, fordi jeg måtte invitere hende ud.
Nu må du ikke glemme din guitarkasse.
Jeg skal nok holde den.
Vent lidt. Jeg tager lige et billede.
Okay.
Ryk lidt ... Sådan.
Der skal være plads til Helligånden. Og ...
Og ... luk øjnene op.
De er vist til dig.
- Hvor skal vi hen? - Jeg ved ikke noget.
Tak, Fred.
Første regel: Når man kører i tog, skal man have kinamad i rygsækken.
Det vidste jeg ikke. Jeg har aldrig kørt i tog før.
- Det har jeg heller ikke. - Er det rigtigt?
Skål.
Det er utroligt, at vi er vokset op i den samme by.
Jeg har aldrig set dig cykle rundt eller sælge limonade.
- Jeg kan ikke lide limonade. - Det kan alle da.
Jeg kender altså sandheden.
I bor under vidnebeskyttelse, fordi I har vidnet mod mafiaen.
Tæt på, men ...
Sandheden er, at jeg er blevet sendt ud for at overvåge dig.
Jeg har fået forbud mod at vise mig i dagslys.
Så jeg har overvåget dig på sikker afstand fra mit værelse.
Klassisk dækhistorie fra beskyttede vidner.
Luk øjnene og hold hænderne frem.
Luk øjnene op.
Grib.
- Tak. - Se! Så er vi her.
- Hvor skal vi hen? - Vi er her allerede.
- Charlie, hvad skal vi? - Det er din overraskelse.
- Charlie. - Var Seattle ikke overraskelsen?
- Kom. - Hvad skal vi?
Din første livekoncert.
Tak!
- Det var virkelig fedt. - Nemlig.
Det var uden sammenligning det bedste nogensinde.
Livemusik er virkelig smukt.
- Du er også smuk. - Du er en skat.
- Tak. - Det var så lidt.
Okay. Så er det din tur.
Til hvad?
- Nej, nej, nej. - Jo, jo, jo.
- Du skylder mig en sang. - Jeg kan ikke spille her.
Jo, du kan. Livemusik er jo det bedste.
Er du sulten? Jeg er sulten, og du er altid sulten.
Vi kan enten være kørt ned til en ny by under stjernerne -
- hvor du ikke spiller en sang for mig.
Eller vi kan fortsætte den bedste aften nogensinde.
Jeg sidder lige her.
Kom nu. Vi venter!
jeg sætter håret jeg tager læbestift på
hvad skal jeg tage på?
jeg prøver mit tøj igen og igen for det skal være rigtigt
men så længe det føles helt perfekt
ved jeg at det nok skal gå
så længe det føles helt fantastisk
er der ingenting der går mig på
der er ingenting der går mig på
jeg tager sko på og drejer så omkring
er det pingeling?
jeg sender et kys mod skolens spejl
for jeg glæder mig til dig
men så længe det føles helt perfekt
ved jeg at det nok skal gå
så længe det føles helt fantastisk
er der ingenting der går mig på
der er ingenting der går mig på
du har vist mig rundt i hele byen hvilket dejligt syn
men så længe det føles helt perfekt ved jeg at det nok skal gå
så længe det føles helt fantastisk er der ingenting der går mig på
der er ingenting der går mig på
Jeg havde nok rost dig uanset hvad, men du var virkelig, virkelig god.
Du bliver nødt til at få din musik ud. Det var fantastisk.
- Er du klar? - Til hvad?
Til en svømmetur.
Jeg svømmer jo ikke mere.
Jo, du har bare ikke svømmet i noget tid.
Jeg har aldrig svømmet her før, så nu kommer du med.
- Kom nu! - Glem det.
- Jeg ville heller ikke synge. - Det var noget andet.
Er du klar over, hvor koldt vandet er?
Charlie.
Vi kan enten være taget til stranden under stjernerne uden at svømme.
Eller vi kan hoppe i og fortsætte den bedste aften nogensinde.
- Jeg har ikke svømmetøj med. - Det har jeg heller ikke.
Katie.
Kommer du?
Skynd dig!
Det er iskoldt.
Ræk armene frem og skub.
Et brysttag? Det ligner et trick.
Det kan man godt sige.
Det var ikke så slemt. Du hader ikke vandet.
Jeg hader ikke noget med dig.
Har du tænkt mere over Berkeley?
Nej.
Jeg tænker på tiden efter operationen, -
- hvor jeg ikke kunne svømme.
Jeg vidste ikke, hvem jeg var.
Det gjorde de andre heller ikke.
Mine skolekammerater igennem 15 år så mig som drengen i bassinet.
Det behøver jeg ikke mere.
Du er ikke bare drengen i bassinet.
Men du er heller ikke ham, der ikke gør et forsøg.
Gør dit bedste nu, og tag beslutningen bagefter.
Det er kun nuet, der tæller.
- Du har ret. - Godt.
Er du klar til verdens bedste solopgang?
Hvad?
Charlie, hvad er klokken?
Ti minutter i fem.
Det er ikke vandtæt.
Katie, hvor er du? Tag telefonen.
- Åh nej! - Hvad er der?
- Jeg skal hjem! - Katie!
Katie!
Pis.
Jeg kører dig.
Kør, Charlie!
- Katie, hvad sker der? - Kør så hurtigt, du kan!
- Katie ... - Bare kør! Hurtigere!
Åh nej.
Katie! Katie!
Katie!
Katie, sig noget.
Er hun indenfor? Flyt dig!
- Hvordan kunne du gøre det? - Hvad?
- Har hun ikke fortalt det? - Fortalt hvad?
- Hun er syg. - Hvad mener du?
Hun lider af XP. Sollys kan slå hende ihjel.
Katie?
Det er et fint hospital. Maden er sikkert god.
Katie Price? Vi er klar.
Det var højst et sekund. Det skal nok gå, mr. P.
Er hun okay?
XP SOL SYGDOM
- Du kan gå med sygeplejersken ud. - Jeg vil faktisk gerne blive.
Okay. Du blev kun kortvarigt udsat for sol.
Udslættet går væk igen.
Men XP ligger jo i dvale, indtil det bliver udløst.
Vi ved ikke, om det er sket, før vi får resultaterne.
Og hvis det har udløst noget?
Den tid, den sorg. Hvis du begynder at ryste -
- får muskelsmerter eller problemer med motorikken, skal du sige til.
Okay. Jeg klæder mig på igen.
Jeg har travlt om dagen, men jeg har tid om aftenen.
BESKYTTET MILJØ
Jeg har tid om aftenen.
Hvad med universitetsforsøget? Er det begyndt?
Der er ikke noget nyt endnu.
Okay. Tak.
Okay, Charlie. Lad os komme i gang igen.
Jeg bad dig spille kostbar, men læs nu, hvad han skriver.
Han spørger, om han må komme forbi.
- Slet dem. - Katie.
Hvis jeg læser dem, svarer jeg bare.
Så ender vi med at mødes, og det går ikke.
Du behøver ikke spille helt for at beskytte ham. Han klarer det nok.
Men det gør jeg ikke.
Jeg vil ikke såre ham, så vil du ikke nok slette dem?
Okay.
Vi må tage flere prøver. Måske viser de noget andet.
Hendes hjerne indsnævrer sig. Når nerverne først ...
- Hvad med forsøget? - Det er lukket ned.
Jeg har lige hørt det. Der var ikke penge nok.
Nej ... Jeg har gjort alt det rigtige.
Lige siden hun var helt lille -
- og uanset hvor meget hun græd -
- eller skreg og beklagede sig, lod jeg hende ikke gå udenfor.
Hun måtte ikke gå over i parken.
Hun måtte ikke engang gå ned på stranden.
Og hun tryglede.
Hun havde fortjent det, men jeg forbød det.
Og til hvilken nytte? Skal det ende her? Nej.
XP er en sygdom, der fjerner børns livsglæde.
Men igennem årene har Katie aldrig brokket sig.
Hun ser altid lyst på tingene.
Og dig ... Jeg har aldrig set en pige, der elsker sin far så højt.
Du er en god far, Jack.
- Hvor længe? - Det er svært at sige.
Hej, min pige. Jeg er dødsulten.
Skal vi bestille kinamad? Var det et ja? Hvad laver du?
Jeg opretter en datingprofil til dig.
- Hvad? - Ja.
Jeg har et billede af dig, hvor håret sidder godt.
Men her kan man se dit kamera ...
- Det kommer ikke til at ske. - Jo, det gør.
- Hjælp mig med at skrive. - Jeg ved ikke ...
Indtil videre har jeg skrevet:
Verdens bedste far og flotteste fotograf -
- søger en eventyrer, der kan lide kunst, foto og husker SuperSonics.
- Det er fint med SuperSonics. - Det vidste jeg.
- En rejsepartner. - Jeg rejser ikke, skat.
Det kommer du til.
- Det her går ikke. - Jeg vil altså gerne.
Du mistede mor, og nu mister du også mig.
Nej, der er altså en chance ...
Det var et spørgsmål om hvornår og ikke hvis.
Så nu skal du tænke på dig selv.
Gå ud og tag smukke billeder.
Rejs verden rundt igen. Alle skal se dine billeder.
Hold nu op. Jeg kan ikke ...
Du må love mig, at du passer på dig selv.
Dit liv skal være lige så lykkeligt som mit.
Find nogen, du kan dele dine fantastiske eventyr med.
Del dem med nogen.
Det er det vigtigste.
Så find nu en kvinde, som du kan invitere ud.
Okay. Okay.
- Lov mig det. - Det lover jeg.
Godt.
Nu kan vi bestille kinamad.
- Kom nu. - Den var uden for zonen.
Det har ikke noget med baseball at gøre.
Endelig er der mad. Det tog sin tid.
Åh nej. Charlie står udenfor.
- Ja, jeg ringede til ham. - Hvad? Hvorfor?
Du sagde, at det var vigtigt at have nogen at dele sine eventyr med.
Så gå ud til ham. Fortæl ham sandheden.
Det fortjener han. Og det gør du også.
Du findes altså. Nu var jeg sikker på, det var en drøm.
- Undskyld. - Det er ikke noget, man skal skjule.
Jeg er så ked af, at jeg ikke fortalte det.
Det var utilgiveligt og egoistisk af mig.
Det ville aldrig gå mellem os, men jeg håbede.
Du og jeg ... Vi vinder ikke til sidst.
Så jeg siger farvel, Charlie.
Farvel.
Det var den værste afvisning nogensinde.
Du er dumpet. Den var helt til grin.
Jeg har ikke prøvet det før.
Jeg mener det, Charlie. Det går ikke.
Jo, det gør.
Men det går ikke, hvis jeg ikke ser dig.
Jeg har læst om XP. Jeg ved, hvad det betyder for dig.
Men vi er ikke dem, der ikke prøver. Det vidste du før mig.
Du har ændret mit liv. Du kan enten lade mig stå her -
- eller vi kan have den bedste sommer nogensinde.
Hvad vælger du?
Kom så, Charlie!
Charlie!
Sådan, Charlie!
Træneren fra Berkeley var imponeret, så de ringer.
Det lyder godt. De ringer. Hvor er jeg stolt af dig.
Perfekt.
Lige et øjeblik.
Hej, Charlie. Rygterne talte sandt. Til lykke. Du var fantastisk.
- Tak, fordi du lod Katie komme. - Jeg kunne ikke holde hende væk.
Må jeg invitere Katie ud i morgen?
- Ja, det lyder godt. - Tak.
- Kom nu. - Hvad skal vi?
- Hvad er det her? - Til dig.
Er det Katie? Lad os komme i sving.
- Nej, nej, nej. - Jo, jo, jo.
Jo.
Det er tosset. Hvordan har du råd til det?
- Pyt med det. - Pengene til bilen?
- Jeg kan ikke ... - For sent.
Du hjalp mig med at finde min drøm. Nu er det din tur.
- Jeg kan ikke spille mere. - Så kan du synge.
Du går bare i gang, Katie. Giv den et skud.
Tak.
CHARLIES SANG
Hvor har du den fra? Det er den sang, jeg skriver på.
Jeg stjal din notesbog igen.
jeg ville ønske jeg ku´ stå på en stjerne
jeg ville ønske jeg ku´ være hvor du er
de siger at man aldrig må gi´ op
det er svært at være andet end man er
men jeg har gået alene
med stjernerne i måneskin
jeg har gået alene uden nogen ved min side
nu går jeg med dig og holder hovedet højt
i den mørke nat
føler jeg mig i live
Jeg tæller jetonerne.
- Den der. - Den der?
Det er Charlinium, fordi den er stor og stærk.
Og det er min yndlingsstjerne. Det er Burritorium.
For den ligner en burrito.
Det er Procyon.
Den er 11 lysår borte.
Så var vi syv år, da lyset blev dannet.
Det var på det tidspunkt, du fik dit første skateboard.
Hvad?
Charlie, da vi mødtes på togstationen -
- kendte jeg dig allerede.
Hvad mener du?
I de små klasser -
- gik du forbi mit vindue hver dag på vej til svømning.
Og i fjerde klasse begyndte du at stå på skateboard.
I sjette havde du en baseballtrøje med Ken Griffey Jr. på -
- hver dag i en måned.
Og i niende klasse blev du kronraget.
Og ...
... hver dag ...
... ventede jeg på dig bag vinduet.
Det var dagens højdepunkt.
Hvis jeg bare havde kigget op ...
... kunne jeg have været hos dig hele tiden.
Det var du også.
Jeg elsker dig, Charlie.
Jeg elsker også dig.
Tænk, at du tilgav mig for den frisure.
Den var så grim.
Der er mere kylling, men jeg spiser nudlerne.
Okay. Jeg smutter ned til havnen.
- En dag vil jeg se den lystbåd. - For sent.
Ejeren kommer hjem i morgen. Det er mit sidste tjek.
- Vi ses om en time. - Okay.
- Jeg følger dig ud. - Vi ses.
En dag kan vi sejle rundt i havnen -
- og se solen gå ned.
Vent. Jeg vil med.
- Hvorhen? - Ud.
Ud at sejle. Jeg vil med ud at sejle.
- Skat, det er bedre ... - Vær nu sød, far.
Lad mig nu.
Det er okay, far. Jeg vil virkelig gerne.
Okay.
Jeg har ventet hele livet på det her.
- Der har vi ham. - Hej, mr. Price.
- Godt, du nåede at kigge forbi. - Jeg rejser i dag.
Træningen begynder om et par dage. Jeg glæder mig.
Din træner sendte mig turneringsplanen.
Hvorfor skulle han sende den til dig?
- Vi holdt kontakt efter Katie. - Katie?
Hun ringede til ham og bad ham give dig en ny chance.
Det har Katie aldrig fortalt.
Lige et øjeblik. Jeg har noget til dig.
Hun sagde, den var til dig.
Jeg ... fik aldrig sagt undskyld.
Vi skulle aldrig være blevet ude så sent.
Stop! Stop!
Det er ikke nogens skyld.
Vi har altid vidst, at hver dag var en gave.
Jeg burde takke dig.
Hun skulle bare være lykkelig.
Og du gjorde hende lykkelig.
Tak.
- Held og lykke med skolen. - Tak.
Den næste sang er et kæmpehit på nettet med to millioner visninger.
Nu erobrer den radioen, men du hørte den her først.
Charlies sang med Katie Price.
Tænd for radioen på 98,7 nu!
Sådan! Sådan!
Det er min datter! Hvad siger I så? Prøv at høre.
Kære Charlie.
Jeg har lettere ved at skrive sangtekster end rigtige sætninger.
Jeg kan slet ikke beskrive, hvor meget du har betydet for mig.
Du har gjort mig lykkelig, siden jeg så dig uden for vinduet.
Selv om vores tid sammen var kort, har stjernerne brændt imens.
Lyset fra vores stunder vil skinne i tusind år.
Jeg håber, jeg kan kigge ned til dig, Charlie -
- og se alle de stunder, der venter dig dernede.
Hvis du savner mig, skal du bare kigge op.
Husk på: Jeg elsker dig.
Tekster: Peter Bjerre Rosa Scandinavian Text Service 2018